hotchpotch/miracl-hf-unified huggingface dataset:
ขนาดเชิงมุม
เส้นผ่านศูนย์กลางเชิงมุม หรือ ขนาดเชิงมุม หรือ ขนาดปรากฏ ของวัตถุที่เห็นจากตำแหน่งที่ให้มาเป็น "เส้นผ่านศูนย์กลางที่มองเห็นได้" ของวัตถุที่วัดเป็นมุม ในทางทัศนวิทยา มันถูกเรียกว่า มุมการมอง เส้นผ่านศูนย์กลางที่มองเห็นได้เป็นเส้นผ่านศูนย์กลางของโปรเจ็กชั่นแบบเปอร์สเปคตีฟของวัตถุบนระนาบผ่านศูนย์กลางของมันที่ตั้งฉากกับทิศทางการมอง เนื่องจากมีลักษณะเป็นภาพลึกบนผนังแบนเรียบ มันจึงค่อนข้างแตกต่างจากเส้นผ่านศูนย์กลางจริงทางฟิสิกส์ของวัตถุที่มองเห็นภายใต้มุม สำหรับวัตถุทรงจานในระยะไกล เส้นผ่านศูนย์กลางที่มองเห็นได้กับเส้นผ่านศูนย์กลางจริงเป็นอย่างเดียวกัน
เส้นผ่านศูนย์กลางเชิงมุมของวัตถุสามารถคำนวณได้จากสูตร:
โดยที่ formula_2 เป็นเส้นผ่านศูนย์กลางเชิงมุม และ formula_3 กับ formula_4 เป็นเส้นผ่านศูนย์กลางที่มองเห็นได้และระยะห่างจากวัตถุ โดยที่จะต้องระบุในหน่วยเดียวกัน เมื่อ formula_4 มีขนาดใหญ่กว่า formula_3 มาก formula_2 จึงสามารถประมาณค่าได้โดยใช้สูตร formula_8 เส้นผ่านศูนย์กลางเชิงมุมมีหน่วยเป็น เรเดียน
สำหรับวัตถุกลมซึ่งเส้นผ่านศูนย์กลางจริงเท่ากับ formula_9 เส้นผ่านศูนย์กลางเชิงมุมสามารถหาได้จากสูตร:
สำหรับการนำไปใช้ ผลต่างระหว่าง formula_3 กับ formula_9 จะให้ผลแตกต่างกันเฉพาะสำหรับวัตถุกลมที่อยู่ค่อนข้างใกล้กันเท่านั้น
สะพานหยางผู่
สะพานหยางผู่ () เป็นสะพานขึงสร้างข้ามแม่น้ำหวงผู่ ตั้งอยู่ที่เมืองเซี่ยงไฮ้ ประเทศจีน มีความยาวทั้งสิ้น 8,354 เมตร ช่วงยาวระหว่างตอม่อ 602 เมตร เคยเป็นสะพานขึงที่ยาวที่สุดในโลก ระหว่างปี พ.ศ. 2536 - พ.ศ. 2538 เป็นส่วนหนึ่งของถนนวงแหวนสายในซึ่งสร้างเชื่อมระหว่างเขตหยางผู่ กับเขตเมืองใหม่ผู่ตง ก่อสร้างแล้วเสร็จเมื่อเดือนกันยายน พ.ศ. 2536 และเปิดให้บริการในเดือนตุลาคมปีเดียวกัน
อริสรา ทองบริสุทธิ์
อริสรา ทองบริสุทธิ์ เกิดเมื่อวันที่ 15 มิถุนายน พ.ศ. 2533 เป็น นักแสดงชาวไทย จบการศึกษาชั้นมัธยมศึกษาสายวิทย์-คณิต จากโรงเรียนพระหฤทัยคอนแวนต์ กำลังศึกษาAccademia Italiana Fashion Design 
เข้าวงการบันเทิงด้วยการถ่ายแบบลงนิตยสารแฟชั่น จนได้เป็นนักร้องคู่กับจีน่า-กะรัต รุ่นประพันธ์ ออกอัลบัมแนวเพลงป็อปแดนซ์ ชื่อ Sugar n’ Spice ในสังกัด Buzz Music และมีผลงานแจ้งเกิดคือละครชุด "อุบัติรักข้ามขอบฟ้า 2" ผลงานภาพยนตร์ครั้งแรก คือ After School วิ่งสู้ฝัน
ดิว อริสรา เป็นเพื่อนสนิทกับ กุ๊บกิ๊บ สุมณทิพย์ ชี
เฟมโตลิตร
เฟมโตลิตร () เป็นหน่วยเมตริกของปริมาตร มีค่าเท่ากับ 10 ลิตร สามารถใช้ตัวย่อว่า fL หรือ fl หนึ่งเฟมโตลิตรมีค่าเท่ากับ 1 ลูกบาศก์ไมโครเมตร (1 μm)
ไอเท็น ครีเอทีฟมอลล์
ไอเท็น ครีเอทีฟมอลล์ () ตั้งที่บนชั้น 4 อาคารอินสแควร์ ตั้งอยู่บริเวณถนนกำแพงแพชร ตรงข้ามตลาดนัดจตุจักร ติดสถานีรถไฟฟ้าใต้ดินกำแพงแพชร ก่อตั้งโดยนาย นพขัย ศรีสุวนันท์ ประธานกรรมการบริหาร บริษัท เจ-บิ๊คส์ ฟิล์ม ได้ทุ่มงบประมาณกว่า 700 ล้านบาท เปิดห้างสรรพสินค้า ไอเท็น ครีเอทีฟมอลล์ ขึ้นพร้อมเปิดให้บริการในสิ้นปี 2554
ตลาดนัดจตุจัดรเป็นตลาดนัดมหาชนระดัยนานาขาติที่ได้รับการสนับสนุนจากภาครัฐ เป็นตลาดนัดที่ใหญ่ที่สุดในโลก มีผู้มาเยือนถึง 8-10 ล้านคนต่อปร และเป็นชาวต่างชาติหลายแสนคน มีสินค้าและผลิตภัณฑ์หลากหลาย จากผู้ประกอบการค้าทั่วประเทศกว่า 15,000 ราย ใกล้สถานีขนส่งสายเหนือ ครอบคลุมการขนส่งทางบกถึง 50 จังหวัด 70% ของประเทศไทย แล้วยังใกล้ ถนนพหลโยธิน ถนน วิภาวดีรังสิต และ ทางด่วนพิเศษด่านกำแพงเพชร ใกล้ สถานีบางซื่อ และ ชุมทางขนส่งมวลชนกรุงเทพฯ เช่น สีแดง ตลิ่งชัน สีม่วง บางใหญ่
ห้าง IN SQUARE เป็นห้างที่เป็นที่ตั้งของ ITEN Creative Mall ตั้งอยู่บริเวณ ถนน กำแพงแพชร ตรงข้าม ตลาดนัดจตุจักร ติดสถานีรถไฟฟ้าใต้ดินกำแพงแพชร (ไม่ถึง 100 เมตร) ตรงข้ามองค์การตลาดเพื่อเกษตรกร (อ.ต.ก.) สถานที่ตั้งอาคารอยู่ใจกลางฝูงชนผู้มาเยือนตลาดนัดจตุจักร ตัวอาคารเป็นอาคารปรับอากาศหรูทันสมัยเด่นที่สุดในบริเวณ ตลาดนัดจตุจักร ตัวอาคาร สูง 8 ชั้น จอดรถได้ 970 คัน มีสะพายลอยขนาดใหญ่ข้ามถนน จากอาคารไปฝั่งตรงข้ามติดบันไดเลื่อน เพื่อเชื่อมเป็นเนื้อเดียวกัน ในแต่ละชั้นจัดสินค้าเป็นกลุ่มสินค้าอย่างเป็นระเบียบ
พระพุทธสุรินทรมงคล
พระพุทธสุรินทรมงคล เป็นพระพุทธรูปปางประทานพร ตั้งอยู่ในวนอุทยานพนมสวาย เขาชาย จังหวัดสุรินทร์ หันพระพักตร์ไปทางทิศตะวันออก มีหน้าตักกว้าง 15 เมตร สูง 25 เมตร ชื่อพระพุทธรูปนี้พระบาทสมเด็จพระปรมินทรมหาภูมิพลอดุลยเดชพระราชทานไว้
ใน พ.ศ. 2518 พลตำตรวจตรีวิเชียร ศรีมันตร ผู้ว่าราชการจังหวัดสุรินทร์ จัดสร้างพระกริ่งสุรินทร์ให้เช่า เพื่อนำเงินมาสร้างพระพทธรูปองค์ใหญ่ประดิษฐานไว้บนวนอุทยานพนมสวาย โดยให้พุทธสมาคมจังหวัดสุรินทร์รับผิดชอบดำเนินการ โครงการสร้างพระพุทธรูปองค์ใหญ่เริ่มในวันที่ วันที่ 3 กุมภาพันธ์ พ.ศ. 2518 แลัวเสร็จในวันที่ 30 มกราคม พ.ศ. 2520 ครั้น พ.ศ. 2523 ผู้ว่าราชการจังหวัดสุรินทร์ได้ขอพระราชทานชื่อพระพุทธรูปจากพระบาทสมเด็จพระปรมินทรมหาภูมิพลอดุลยเดช จึงพระราชทานว่า "พระพุทธสุรินทรมงคล"
ต่อมาใน พ.ศ. 2527 มีพิธีเบิกพระเนตรพระพุทธสุรินทรมงคล และอัญเชิญพระบรมสารีริกธาตุไปบรรจุไว้ ณ พระนาภี
บันไดระฆังพันใบ เป็นบันไดขึ้นสู่พระพุทธสุรินทรมงคล สร้างขึ้นเมื่อวันที่ 5 ธันวาคม พ.ศ. 2550 ตามโครงการ "ส่งเสริมการท่องเที่ยวเชิงพุทธเฉลิมพระเกียรติ 80 พรรษา วันที่ 5 ธันวาคม พ.ศ. 2550" พูนศักดิ์ ประณุทนรพาล ผู้ว่าราชการจังหวัดสุรินทร์ และคณะสงฆ์จังหวัดสุรินทร์ ร่วมกันจัดหาระฆัง 1,080 ใบจากวัดทั้งหมดในจังหวัดสุรินทร์ 1,070 วัด และวัดสำคัญในกรุงเทพมหานคร อีก 10 วัด มาติดตั้ง จึงเป็นที่มาของชื่อบันได
ฉี เส้าเฉียน
ฉี เส้าเฉียน (, ) นักแสดงชื่อดังชาวฮ่องกง เป็นที่รู้จักเป็นอย่างดีและมีผลานที่เป็นที่นิยมโดยเฉพาะในยุคทศวรรษที่ 80
เกิดเมื่อวันที่ 16 ตุลาคม ค.ศ. 1950 ที่ฮ่องกง เข้าสู่วงการการแสดงเมื่ออายุเลย 30 ไปแล้วเมื่อเป็นนักแสดงในสังกัดชอว์ บราเธอร์ส โดยมีผลงานที่เป็นที่โดดเด่นและรู้จักกันเป็นอย่างดี คือ การรับบทเป็น "ฮุ้ยปวยเอี้ยง" ในละครโทรทัศน์แนวกำลังภายในเรื่อง "Reincarnated" หรือ "กระบี่ไร้เทียมทาน" ในปี ค.ศ. 1978 และ "เฉียวฟง" ใน "Demi-Gods and Semi-Devils" หรือ "แปดเทพอสูรมังกรฟ้า" ในปี ค.ศ. 1982
ส่วนผลงานเรื่องอื่น ๆ ได้แก่ "Reincarnated II" หรือ "กระบี่ไร้เทียมทาน ภาค 2" ในปี ค.ศ. 1993 และรับบท "หยางเย่" ประมุขแห่งตระกูลหยาง ใน"Heroic Legend of the Yang's Family" หรือ "เปาบุ้นจิ้น ขุนศึกตระกูลหยาง" ของ ATV ในปี ค.ศ. 1994 และรับบทร้ายซึ่งเป็นบทรับเชิญในภาพยนตร์เรื่อง "The Duel" ในปี ค.ศ. 2000
นอกจากนี้ ในแวดวงภาพยนตร์ไทย ยังเคยร่วมแสดงด้วย ในเรื่อง "พยัคฆ์ยี่เก" คู่กับ สรพงษ์ ชาตรี ในปี ค.ศ. 1983 และเคยมีข่าวว่าอาจจะได้รับบท "พระยาจีนจันตุ" ใน "ตำนานสมเด็จพระนเรศวรมหาราช ภาค ๓ ยุทธนาวี" ที่ออกฉายในปี ค.ศ. 2011 ด้วย แต่ก็มิได้แสดงในที่สุด
หวง เสี่ยวหมิง
หวง เสี่ยวหมิง (จีนตัวเต็ม: 黃曉明; จีนตัวย่อ: 黄晓明; ; พินอิน: Huáng Xiǎomíng) เป็นนักแสดงและนักร้องชาวจีนที่มีชื่อเสียง เกิดเมื่อ 13 พฤศจิกายน ค.ศ. 1977 ที่เมืองชิงเต่า มณฑลชานตง ประเทศจีน
หวง เสี่ยวหมิง เข้าสู่แวดวงบันเทิงด้วยการศึกษาจบปริญญาตรี เอกการแสดง จากมหาวิทยาลัยภาพยนตร์ปักกิ่ง เอกการแสดง โดยเริ่มจากการเป็นพรีเซ็นเตอร์โฆษณานม ในช่วงเรียนอยู่ในชั้นปีที่ 2 และมีโอกาสแสดงละครโทรทัศน์เรื่องแรกชื่อ "Ai Ging Bu Shi You Xi" ("ความรักไม่ใช่เกมส์") ในปี ค.ศ. 1998 โดยบัดนั้นจนถึง ได้แสดงละครโทรทัศน์และภาพยนตร์ต่าง ๆ แล้วไม่ต่ำกว่า 20 เรื่อง และด้วยหน้าตาอันหล่อเหลา บวกด้วยฝีมือการแสดงที่ยอดเยี่ยมทำให้ หวง เสี่ยวหมิงได้รับความชื่นชอบจากแฟน ๆ และได้รับรางวัลการแสดงต่าง ๆ ในจีนแผ่นดินใหญ่มากมาย
หวง เสี่ยวหมิง มีนักแสดงที่ชื่นชอบ คือ โจว เหวินฟะ, เหลียง เจียฮุย และจอร์จ คลูนีย์
ในปี ค.ศ. 2002 มีผลงานละครโทรทัศน์ออกอากาศในจีนแผ่นดินใหญ่ติดต่อกันถึง 3 เรื่องภายในเวลา 1 ปี แต่โชคร้ายช่วงปลายปีต่อมา เขาประสบอุบัติเหตุทางรถยนต์ในเขตเทือกเขา ในขณะที่เขากำลังเข้าไปถ่ายทำภาพยนตร์ แต่หลังจากนั้นไม่นานเขาก็ใส่เฝือกกลับมาเข้าฉากภาพยนตร์ต่อ ทำให้เป็นที่ชื่นชมของสื่อมวลชนและแฟน ๆ
นอกจากการแสดงแล้ว ด้านการร้องเพลงและดนตรี เคยออกอัลบั้มชุดแรกชื่อ "It's Ming" เป็นภาษาจีนกลาง ในปลายปี ค.ศ. 2007 และในละครโทรทัศน์ชุด "New Shanghai Bund" ("เจ้าพ่อเซี่ยงไฮ้ หักเหลี่ยมมังกร") หวงเสี่ยวหมิง ยังได้ร้องเพลงประกบคู่กับ ซุน ลี่ นักแสดงนำหญิงในเรื่อง ชื่อเพลง "Even If there is No Tomorrow" เป็นเพลงปิดท้ายด้วย
ธวัช วิชัยดิษฐ
รองศาสตราจารย์ ดร.ธวัช วิชัยดิษฐ (12 พฤศจิกายน 2483 - 11 ธันวาคม 2541) อดีตเลขาธิการนายกรัฐมนตรี (นายชวน หลีกภัย) และอดีตสมาชิกสภาผู้แทนราษฎร พรรคประชาธิปัตย์
ธวัช วิชัยดิษฐ เสียชีวิตในเหตุการณ์เครื่องบินสายการบินไทยตก ที่จังหวัดสุราษฎร์ธานี เมื่อปี พ.ศ. 2541 เป็นเหตุการณ์เดียวกันกับที่นายเรืองศักดิ์ ลอยชูศักดิ์ รอดชีวิต
ธวัช วิชัยดิษฐ เกิดเมื่อวันที่ 12 พฤศจิกายน พ.ศ. 2483 ที่จังหวัดสุราษฎร์ธานี เป็นบุตรคนโตของนายสำรวม วิชัยดิษฐ กับนางพิณพาทย์ วิชัยดิษฐ มีน้อง 6 คน ได้แก่
นายธวัช วิชัยดิษฐ สมรสกับนางวราภรณ์ วิชัยดิษฐ (สมบัติศิริ) มีบุตร 2 คน คือ
ซึ่งทั้งสองสามีภรรยา เสียชีวิตในเหตุการณ์เครื่องบินตกเมื่อวันที่ 11 ธันวาคม พ.ศ. 2541 ที่จังหวัดสุราษฎร์ธานี รวมมีผู้เสียชีวิตในเหตุการณ์ครั้งนั้น 101 คน โดยมีผู้รอดชีวิตที่มีชื่อเสียง คือ นายเรืองศักดิ์ ลอยชูศักดิ์
ธวัช วิชัยดิษฐ จบชั้นมัธยมศึกษาจากโรงเรียนสุราษฎร์ธานีสำเร็จการศึกษาระดับปริญญาตรี ด้านการศึกษา จากมหาวิทยาลัยศรีนครินทรวิโรฒ ในปี พ.ศ. 2507 ปริญญาโทด้านรัฐประศาสนศาสตร์ (เกียรตินิยมดี) จากสถาบันบัณฑิตพัฒนบริหารศาสตร์ และจาก มหาวิทยาลัยวิสคอนซิน แมดิสัน จากนั้นจึงได้ศึกษาจนสำเร็จการศึกษาระดับปริญญาเอก ด้านรัฐประศาสนศาสตร์ จาก มหาวิทยาลัยวิสคอนซิน แมดิสัน เมื่อปี พ.ศ. 2516 นอกจากนั้นได้ผ่านการศึกษาอบรมปริญญาและเข็มรัฎฐาภิรักษ์ จากวิทยาลัยป้องกันราชอาณาจักร และได้ประกาศนียบัตร (กิตติมศักดิ์) วิทยาลัยทัพอากาศอีกด้วย
ธวัช วิชัยดิษฐ เริ่มรับราชการที่คณะรัฐประศาสนศาสตร์ สถาบันบัณฑิตพัฒนบริหารศาสตร์ ต่อจากนั้นจึงได้รับตำแหน่งทางวิชาการเป็นรองศาสตราจารย์ และเป็นคณบดีคณะรัฐประศาสนศาสตร์ ในปี พ.ศ. 2519 ถึง พ.ศ. 2521 ต่อมาในปี พ.ศ. 2528 จึงได้รับการแต่งตั้งให้ดำรงตำแหน่ง ผู้ว่าการการประปาส่วนภูมิภาค
ในวงการการเมือง ดร.ธวัช เคยดำรงตำแหน่งรองเลขาธิการพรรคพลังใหม่ ต่อมาได้เข้ามารับตำแหน่งเป็นสมาชิกสภานิติบัญญัติแห่งชาติ ในปี พ.ศ. 2534 และเป็นเลขาธิการนายกรัฐมนตรี (ชวน หลีกภัย) ในปี พ.ศ. 2535 ถึง พ.ศ. 2538 และเป็นสมาชิกสภาผู้แทนราษฎรจังหวัดสุราษฎร์ธานีอีกด้วย
อีศา เทโอล
อีศา เทโอล (, , ) เกิดเมื่อ 2 พฤศจิกายน พ.ศ. 2524 เป็นนักแสดงชื่อดังแห่งบอลลีวู้ด อีศาเป็นบุตรสาวของธรรมเมนทร และเหมา มาลินี ภาพยนตร์ที่โดดเด่น คือ ดัส รหัสรับวันวินาศกรรม และ Dhoom 1 ( ดูม ภาค 1 ) อีศามีพี่ชาย 2 คน คือ ซันนี่ เทโอล และบ๊อบบี้ เทโอล
โชเล่ย์
โชเล่ย์ (; ; ) เป็นภาพยนตร์อินเดีย ที่ฉายในปี พ.ศ. 2518 นำแสดงโดย ทราเมนเดอร์ อมิตาป บาจัน และเฮม่า มาลินี เป็นภาพยนตร์ที่ทำรายได้สูงสุดในประวัติศาสตร์ของภาพยนตร์บอลลีวูด
โชเล่ย์เป็นภาพยนตร์แนวคาวบอยตะวันตก ถ่ายทำในพื้นที่หุบเขารกร้างในรัฐกรณาฏกะ ทางตอนใต้ของอินเดีย ในช่วงแรกที่ภาพยนตร์ออกฉายคาดการณ์ว่าภาพยนตร์จะขาดทุนอย่างหนัก แต่ผู้ชมชาวอินเดียพากันบอกต่อ ชักชวนกันมาดูจนภาพยนตร์ประสบความสำเร็จอย่างล้นหลาม
ภาพยนตร์เรื่องนี้ฉายครั้งแรกในประเทศไทยเมื่อวันที่ 31 ธันวาคม พ.ศ. 2519 ที่โรงภาพยนตร์คาเธ่ย์ ต้อนรับปีใหม่ พ.ศ. 2520
วีรูกับเจ ทรชนเดนคุก ทั้งสองเป็นเพื่อนสนิทและรักกันมาก วันหนึ่งสารวัตรทากูร์ถูกกั๊บบาร์ซิงค์ โจรใจเหี้ยมฟันแขนขาด แค้นนี้ต้องชำระ สารวัตรทากูร์จึงตามคู่หูทั้งสอง วีรูกับเจมาช่วยชำระแค้นให้ เพราะมีเขาทั้งสองเท่านั้น ที่สามารถโค่นจอมโจรกั๊บบาร์ซิงค์ได้
อัศวินราชา บุปผาสวรรค์รานี
อัศวินราชา บุปผาสวรรค์รานี หรือ โชธา อัคบาร์ (; ) นำแสดงโดยฤติก โรศัน และไอศวรรยา ราย ภาพยนตร์สุดฮิตของอินเดีย ด้วยรายได้สูงถึง 620 ล้านรูปี เป็นย้อนยุคเกี่ยวกับเรื่องราวความรักระหว่างจักรพรรดิโมกุล อัคบาร์มหาราช (รับบทโดย ฤติก โรศัน) และเจ้าหญิงราชปุตนาม โชธา (รับบทโดย ไอศวรรยา ราย) ลูกสาวของราชาบัรมาลแห่งอาเมร โชธา ไม่พอใจที่ถูกบังคับให้เป็นตัวประกันทางการเมืองในการสมรสเพื่อเชื่อมสัมพันธไมตรี การท้าทายที่ใหญ่ของอัคบาร์ไม่ใช่อยู่กับการชนะสงครามแต่อยู่กับการเอาชนะใจโชธา กับความรักที่แอบซ่อนอยู่ภายใต้ความแค้นใจและอคติอย่างแรง โชธา อัคบาร์ คือ เรื่องราวความรักที่ไม่ได้ถูกกล่าวถึงของพวกเขา
แซฟ อลี ข่าน
แซฟ อลี ข่าน (, , ) เกิดเมื่อ วันที่ 16 สิงหาคม พ.ศ. 2513 เป็นนักแสดงชื่อดังของบอลลีวู้ด ภาพยนตร์เด่น ๆ ของเขา คือ กัล โฮ นา โฮ โอ้รักสุดชีวิต นอกจากนี้ เขายังเป็นนักแสดงรับเชิญในเรื่อง โอม ศานติ โอม อีกด้วย
ล่าขุมทรัพย์สุดขอบฟ้า
ล่าขุมทรัพย์สุดขอบฟ้า (; ) เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับอารยธรรมและวัฒนธรรมนานาชาติ จัดพิมพ์ฉบับลิขสิทธิ์ภาษาไทยโดย สำนักพิมพ์นานมีบุ๊คส์ และ ล่าขุมทรัพย์สุดขอบฟ้า เป็นการ์ตูนที่สร้างแรงดลบันดาลใจให้กับหนังสือการ์ตูนความรู้ชุด ลา ฟลอร่า โรงเรียนป่วนก๊วนเจ้าหญิง
เป็นเรื่องของเด็กหนุ่มชาวเกาหลีใต้ ชื่อ "ฮีโร่" ที่สนใจโบราณคดี และ "เบ็ค" เด็กหนุ่มชอบโม้ ไอคิว 180 เป็นคู่แข่งและเพื่อน และทั้งคู่รอบรู้เรื่องประวัติศาสตร์ ทั้งคู่มักได้ไปต่างประเทศเพื่อหาขุมทรัพย์ของประเทศนั้นเสียเป็นส่วนใหญ่ ได้พบเพื่อนใหม่ สถานที่สำคัญๆ และอุปสรรคนานา พวกวายร้ายที่คิดขโมยสมบัติ แต่ทั้งคู่ก็ผ่านอุปสรรคมาได้ และได้เรียนรู้วิถีชีวิตของคนในประเทศนั้นๆที่ยังไม่รู้ ทั้งเรื่องราวที่เกี่ยวข้องกับอดีต, ปัจจุบัน, สภาพแวดล้อม, ความเป็นอยู่, ความสำเร็จ, ความล้มเหลว, ความคิด, สงคราม, สันติภาพ, ความเชื่อ, ความหวัง และอื่นๆ ของประเทศนั้นๆ
เป็นเรื่องของแฟรงกี้ในวัยเด็กที่ปรากฏตัวในฐานะเจ้าชายผู้พิทักษ์ขุมทรัพย์ เด็กชายผู้ฉลาดหลักแหลม คอยปกป้องสมบัติล้ำค่าจากคนร้ายหมายเหตุ : หนังสือเหล่านี้มีวางจำหน่ายที่ประเทศเกาหลีใต้เท่านั้น
Sage Ja!
Sage Ja! เป็นแม็กซีซีดีซิงเกิ้ลแรกของ อุนไฮลิจ ซึ่งเป็นดนตรีแนว นอยเอดอยท์เชแฮร์เต ซึ่งอัลบั้มนี้ได้ออกในวันที่ 4 กันยายน ค.ศ. 2000
I-broker
I-broker คือ นายหน้า หมายถึง"ธนาคารข้อมูล"หรือ “ISP”ที่ให้บริการในลักษณะเฉพาะตัว เป็นบุคคลที่สามที่เชื่อถือได้ที่จะช่วยให้บุคคลและองค์กรที่เปิดเผยข้อมูลส่วน ตัวเช่นเดียวกับธนาคารช่วยเหลือในการแลกเปลี่ยนเงิน ISP ช่วยแลกเปลี่ยนอีเมลและไฟล์ ถูกเป็นที่แนะนำในสังคมเว็บซึ่งเป็นการอธิบายวิธีชั้นใหม่ของโครงสร้างพื้นฐานอินเทอร์เน็ตจะขึ้นไปบน OASIS XRI และ คุณสมบัติของ XDI. แต่แนวคิดของ i-broker ที่ไม่เฉพาะเทคโนโลยีใดหรือโพรโทคอลใด แต่เป็นการทำงานที่ค่อนข้างเป็นธุรกิจและสังคมที่ลักษณะคล้ายกับธนาคารหรือ ISP เช่น เดียวกับหลายธนาคารที่ให้บริการทางการเงินเกี่ยวข้องกับบัญชีและ ISPs หลากหลายบริการบน อินเทอร์เน็ต ซึ่ง i - broker จะมีความหลากหลายของข้อมูลและการใช้งานร่วมกัน เช่นเดียวกับอีเมลและเว็บโฮสติ้ง , i-broker จะเชี่ยวชาญในการบริการสำหรับผู้ถือบัญชีส่วนบุคคล บางคนจะเน้นด้านธุรกิจและการตลาดของรัฐบาลและบางส่วนจะถูก i-broker ให้บริการเต็มรูปแบบในการจัดการทุกประเภทบัญชี ซึ่งความไว ของข้อมูลที่เกี่ยวข้องจะต้องการ i - brokerที่มาตรฐานเดียวกันความรับผิดชอบและความไว้วางใจเช่นเดียวกับในระบบ ธนาคารทั่วโลก ความแตกต่างระหว่างระบบธนาคาร กับ i-broker จะถูกควบคุมแต่พฤติกรรมที่ดีมีแนวโน้มที่จะถูกบังคับใช้ในระบบออนไลน์ที่มีชื่อเสียง
เช่น เดียวกับคนที่ใช้ธนาคารอื่นและบัญชีซื้อขายหลักทรัพย์สำหรับบริการทางการเงิน ต่างก็มีแนวโน้มที่จะใช้การให้บริการของ i-broker ชุดที่แตกต่างกันแบ่งปันข้อมูล เช่น บุคคล, การเงิน, การแพทย์, วิชาชีพ ฯลฯ แต่ด้วยเทคโนโลยี การแบ่งปันข้อมูลเช่น สัญญา link ของ XDI , เจ้าของบัญชีสามารถที่จะเลือกเชื่อมโยงบัญชีทั้งหมดของ i-broker หรือบัญชีที่เลือกหรือไม่มีเลย เช่นเดียวกับผู้เขียนเว็บไซต์จะกำหนดโยงเว็บไซต์ซึ่งกันและกัน
เป็นลักษณะเฉพาะตัวของโพรโทคอลในรูปแบบ ดิจิตอลและมาตรฐานมาตลาดชนิดอื่น ๆ ของผู้ให้บริการจะอยู่ในตำแหน่งที่ให้บริการ i - broker รวมทั้งเครือข่ายสังคม , พอร์ทัล , การจดทะเบียนชื่อโดเมนผู้ให้บริการทางอินเทอร์เน็ต (ISP), ธนาคาร, บริษัท ประกันภัย และ บริษัท โทรศัพท์มือถือ และ การทำธุรกรรมอิเล็กทรอนิกส์ แหล่งข้อมูลอื่น Registry of XDI.org-Accredited I-Brokers
นโยบายเศรษฐกิจใหม่
นโยบายเศรษฐกิจใหม่ (; ) เป็นนโยบายเศรษฐกิจที่เสนอโดยวลาดีมีร์ เลนิน เพื่อป้องกันมิให้เศรษฐกิจรัสเซียล่มสลาย นโยบายดังกล่าวอนุญาตให้เอกชนดำเนินกิจการบางอย่างได้ เช่น ธุรกิจขนาดเล็กหรือร้านค้า เพื่อเป็นการสร้างรายได้ให้กับเอกชนในขณะที่รัฐควบคุมธนาคาร การค้าระหว่างประเทศและอุตสาหกรรมขนาดใหญ่ นโยบายได้รับการตัดสินใจในสมัยประชุมสภาที่ 10 ของพรรคคอมมิวนิสต์แห่งสหภาพโซเวียต ประกาศใช้เมื่อวันที่ 21 มีนาคม พ.ศ. 2464 กฤษฎีกาดังกล่าวบังคับให้ชาวนาให้ผลผลิตเกษตรกรรมเป็นวัตถุดิบแก่รัฐบาลแทนการจ่ายภาษี นอกจากนี้ ยังมีการออกกฤษฎีกาเพิ่มเติมเพื่อกลั่นกรองนโยบายและขยายไปรวมถึงอุตสาหกรรมบางประเภทด้วย
นโยบายนี้ถูกยกเลิกโดย สตาลิน ในปี พ.ศ. 2471 รวมระยะเวลาที่ใช้ 7ปี
ชุมชนเสมือน
ชุมชนเสมือน หรือ ประชาคมเสมือน คือเครือข่ายสังคมประเภทหนึ่งสำหรับปัจเจกบุคคล ผู้ซึ่งโต้ตอบกันผ่านสื่อเฉพาะ โดยอาจสื่อสารข้ามพรมแดนทางภูมิประเทศหรือทางการเมือง เพื่อที่จะบรรลุความสำเร็จหรือสิ่งที่สนใจร่วมกัน ชุมชนเสมือนที่แพร่หลายที่สุดชนิดหนึ่งคือบริการเครือข่ายสังคม อันประกอบด้วยชุมชนออนไลน์ที่หลากหลาย
ชุมชนเสมือนเป็นคำที่นำมาประกอบกับหนังสือของชื่อเดียวกันโดย Howard Rheingold, ตีพิมพ์ในปี 1993 หนังสือซึ่งจะได้รับการพิจารณาสอบถามรายละเอียดเพิ่มเติมสังคม, วางการวิจัยทางสังคมศาสตร์, กล่าวถึงการผจญภัยของเขาในสบายและเป็นต้นลงในช่วงของการติดต่อสื่อสารคอมพิวเตอร์ - mediated และกลุ่มทางสังคม, การขยายออกไปยังวิทยาการสารสนเทศ เทคโนโลยีรวม Usenet, น้ำโคลนจาก (Multi - User Dungeon) และสัญญาซื้อขายล่วงหน้าของพวกเขา MUSHes และ MOOs, Internet Relay Chat (IRC) ห้องสนทนาและรายชื่อผู้รับจดหมายอิเล็กทรอนิกส์เวิลด์ไวด์เว็บที่เรารู้ว่าวันนี้เป็นวันยังไม่ได้ใช้โดยคนจำนวนมาก
ชุมชนเสมือนเป็นเครือข่ายทางสังคมของบุคคลที่มีปฏิสัมพันธ์ผ่านสื่อที่เฉพาะเจาะจงอาจเกิดขึ้นข้ามขอบเขตทางภูมิศาสตร์และการเมือง
เพื่อที่จะติดตามผลประโยชน์หรือเป้าหมาย หนึ่งในประเภทที่แพร่หลายมากที่สุดของชุมชนเสมือนรวมบริการเครือข่ายทางสังคมซึ่งประกอบด้วยชุมชนออนไลน์ต่างๆ
การรุกซาร์ลันด์
การรุกซาร์ลันด์ เป็นปฏิบัติการของฝรั่งเศสเข้าไปในซาร์ลันด์ในพื้นที่ป้องกันของกองทัพที่ 1 ของเยอรมนี ในช่วงเริ่มต้นของสงครามโลกครั้งที่สอง โดยมีจุดประสงค์ที่จะสนับสนุนโปแลนด์ ซึ่งกำลังถูกเยอรมนีบุกครอง อย่างไรก็ตาม การโจมตีของฝรั่งเศสหยุดลงและต้องถอนตัวออกไป ถึงแม้ว่าการรุกดังกล่าวจะเกิดขึ้นเพียงไม่กี่วันหลังจากการประกาศสงครามอย่างเป็นทางการของฝรั่งเศสต่อเยอรมนี มันได้กลายมาเป็นการโจมตีของกองทัพฝรั่งเศสเพียงครั้งเดียวตลอดช่วงสงครามโลกครั้งที่สอง
ตามข้อตกลงทางทหารฝรั่งเศส-โปแลนด์ กองทัพฝรั่งเศสจะต้องเตรียมการสำหรับการโจมตีครั้งใหญ่ภายในสามวันหลังจากมีการระดมพล กองทัพฝรั่งเศสสามารถยึดครองดินแดนระหว่างพรมแดนฝรั่งเศสและแนวเยอรมัน ตลอดจนสามารถเจาะผ่านการป้องกันของเยอรมนีได้ เมื่อวันที่ 15 ของการระดมผล (16 กันยายน) กองทัพฝรั่งเศสได้ทำการโจมตตีเต็มกำลังต่อเยอรมนี การระดมพลของฝรั่งเศสมีขึ้นตั้งแต่วันที่ 26 สิงหาคม และได้มีการประกาศระดมพลเต็มกำลังเมื่อวันที่ 1 กันยายน
การโจมตีของฝรั่งเศสในหุบเขาไรน์เริ่มขึ้นเมื่อวันที่ 7 กันยายน สี่วันหลังจากการประกาศสงครามของฝรั่งเศสต่อเยอรมนี หลังจากนั้น กองทัพเยอรมันซึ่งกำลังอยู่ในระหว่างการบุกครองโปแลนด์ และทหารฝรั่งเศสมีความเหนือกว่าทางกำลังพลอย่างมากตลอดแนวชายแดนกับเยอรมนี อย่างไรก็ตาม ฝรั่งเศสมิได้ดำเนินการใด ๆ ซึ่งสามารถช่วยเหลือโปแลนด์ได้เลย ทหารฝรั่งเศส 11 กองพลได้รุกคืบตามแนวรบยาว 32 กิโลเมตรใกล้กับซาร์บรืกเคินและเผชิญหน้ากับการต้านทานที่อ่อนแอของเยอรมนี กองทัพฝรั่งเศสโจมตีลึกเข้าไป 8 กิโลเมตรและยึดหมู่บ้านได้ราว 20 หมู่บ้านซึ่งกองทัพเยอรมันอพยพกลับไปโดยปราศจากการสู้รบ อย่างไรก็ตาม การโจมตีอย่างไม่เต็มใจนี้ถูกยับยั้งหลังจากฝรั่งเศสยึดป่าวาร์นดท์ได้ ซึ่งเป็นพื้นที่ฝังทุ่นระเบิดอย่างหนาแน่นสามตารางกิโลเมตรของเยอรมนี
การโจมตีมิได้เบี่ยงเบนความสนใจของกองทัพเยอรมันแต่อย่างใด การรุกรานเต็มกำลังดำเนินการโดยทหาร 40 กองพล รวมไปถึง 1 กองพลยานเกราะ 3 กองพลยานยนต์ กรมทหารปืนใหญ่ 78 กรม และกองพันรถถัง 40 กองพัน เมื่อวันที่ 12 กันยายน สถาสงครามสูงสุดอังกฤษ-ฝรั่งเศสประชุมกันเป็นครั้งแรกที่แอ็บวิลล์ ฝรั่งเศส มีการตัดสินใจว่าปฏิบัติการรุกรานใด ๆ จะต้องถูกยับยั้งในทันที โมไรซ์ เกมลิน สั่งการให้ทหารของเขาหยุด "ไม่เข้าใกล้เกินกว่า 1 กิโลเมตร" จากตำแหน่งของเยอรมนีตามแนวซีกฟรีด โปแลนด์ไม่ทราบถึงการตัดสินใจนี้ เกมลินกลับแจ้งแก่จอมพลเอ็ดเวิร์ด ริดซ์ สมิกลี่ว่าครึ่งหนึ่งของกองกำลังทั้งหมดของเขากำลังรบอยู่กับข้าศึก และการโจมตีของฝรั่งเศสได้ทำให้กองทัพเยอรมันอย่างน้อย 6 กองพลถอนตัวออกจากโปแลดน์ ในวันรุ่งขึ้น ผู้บัญชาการทูตทหารฝรั่งเศสประจำโปแลนด์ นายพลหลุยส์ โฟลี รายงานแก่เสนาธิการโปแลนด์ นายพลเวนสเลาส์ สตาชีวิกซ์ ว่าแผนการรุกรานครั้งใหญ่ในแนวรบด้านตะวันตกได้เลื่อนจากวันที่ 17 กันยายนไปเป็นวันที่ 20 กันยายน ในขณะเดียวกัน กองทัพฝรั่งเศสได้รับคำสั่งให้ถอนตัวกลับค่ายทหารของตนเองหลังแนวมากิโนต์ ซึ่งได้เป็นจุดเริ่มต้นของสงครามลวง
พระนางชินด็อกแห่งชิลลา
สมเด็จพระราชินีชินด็อกแห่งซิลลา (ครองราชย์ ค.ศ. 647 - ค.ศ. 654) สมเด็จพระราชินีแห่งอาณาจักรซิลลา หนึ่งในสามก๊กแห่งเกาหลี กษัตริย์ลำดับที่ 28 แห่งอาณาจักรซิลลา และเป็นราชินีพระองค์ที่สองที่ปกครองของต่อจากสมเด็จพระราชินีชอนด็อกแห่งชิลลา ในรัชสมัยของพระราชินีชินด็อกแห่งซิลลา ชิลลาทำสงครามกับแพกเจ โดยได้รับการสนับสนุนจาก ราชวงศ์ถัง
พระนางสามารถสร้างความเข้มแข็งให้ชิลลาและเพิ่มความในการป้องกันมากขึ้นและสร้างความความสัมพันธ์กับจีนให้มั่นคงยิ่งขึ้น ด้วยความพยายามของพระองค์จึงเป็นผู้ที่วางรากฐานสำหรับการรวมกันของทั้งสามอาณาจักร คืออาณาจักรชิลลา , อาณาจักรแพกเจและอาณาจักรโคกูรยอ
พระบิดา
พระราชมารดา
อาซัตอูอันกัคอาร์ทซัค
อาซัตอูอันกัคอาร์ทซัค (อาร์ทซัคเสรีและมีเอกราช) เป็นเพลงชาติที่ยังไม่เป็นที่ยอมรับของสาธารณรัฐอาร์ทซัค ถูกนำไปถูกนำไปใช้เมื่อปี พ.ศ. 2535 คำร้องประพันธ์โดย วาร์ดาน ฮาโกบีอาน ทำนองประพันธ์โดย อาร์เมน นาซิบิยาน
ดันแคน แอร์ลี เจมส์
ดันแคน แอร์ลี เจมส์ () หรือชื่อเดิม ดันแคน แคมป์เบล () เกิดวันที่ 23 พฤษภาคม ค.ศ. 1961 เป็นทั้งนักมวยไทยและมวยคิกบ็อกซิ่งชาวสกอตแลนด์ เขาได้เข้าศึกษาในโรงเรียนที่มีการชำระค่าธรรมเนียมซึ่งมีชื่อว่า โรงเรียนคีล ที่โรงเรียนแห่งนี้เขาได้เข้าร่วมแข่งขันกีฬาในฐานะของนักกีฬารักบี้ จากนั้น แคมเบลได้ย้ายไปบอสตัน แมสซาชูเซตส์ ประเทศสหรัฐอเมริกา และเป็นมือกลองของวงดนตรีหนึ่ง ก่อนที่จะเดินทางกลับสู่สกอตแลนด์อีกครั้งในฐานะของนักมวยไทยรุ่นเฮฟวีเวท และได้เปลี่ยนชื่อของเขาจาก "ดันแคน แคมเบล" มาเป็น "แอร์ลี เจมส์"
ในการเป็นนักแข่งขันกีฬาต่อสู้ เจมส์ได้เข้าร่วมการแข่งขันมวยไทยโลกและคิกบ็อกซิ่งหกรายการ โดยถือได้ว่า เขาเป็นชาวสกอตคนแรกที่ได้เป็นแชมเปี้ยนทั้งในการแข่งขันมวยไทยและคิกบ็อกซิ่ง รวมทั้งเป็นชาวสกอตคนแรกและคนเดียวที่เข้าร่วมการต่อสู้ในการแข่งขันเค-วันที่จัดขึ้นในประเทศญี่ปุ่น
ในปี ค.ศ. 2008 ช่วงการสิ้นสุดอาชีพนักชกของเขา เจมส์ได้กลายมาเป็นครูผู้สอนวิชามวยไทยรวมทั้งศิลปะการต่อสู้แบบผสม โดยจัดสอนในรูปแบบธุรกิจที่เขาจัดตั้งขึ้นด้วยตนเองซึ่งมีชื่อว่า แบทเทิลกรุ๊ป อินเตอร์เนชั่นแนล นอกจากนี้ เขายังได้จัดตั้งสหพันธ์สกอตทิชคิกบ็อกซิ่ง () โดยสมาชิกของสมาคมจะใช้รูปแบบการต่อสู้ ‘สแตน-อัพ’ ฟูล-คอนแท็ก แบบไทย, ไฮคิก คิกบ็อกซิ่ง, โลคิก คิกบ็อกซิ่ง และใช้กติกาแบบ เค-วันในสกอตแลนด์
หลังจากแขวนนวม ดันแคนได้รับการฝึกสอนใหม่ในฐานะนักแสดง และได้ร่วมแสดงในภาพยนตร์เป็นจำนวนหลายเรื่อง รวมถึงเป็นนักแสดงรับเชิญในบทหนึ่งของภาพยนตร์เรื่อง "Perfect Sense" ซึ่งนำแสดงโดย อีวาน แมคเกรเกอร์
เนเชอรัล
เนเชอรัล () เป็นเครื่องหมายที่อยู่หน้าโน้ตตัวใดจะทำให้โน้ตดนตรีตัวนั้นเป็นเสียงปกติ เช่น ถ้าในเพลงนั้นมีทีแฟลตอยู่ข้างหน้าเพลง ก็ต้องเล่นทีแฟลตทั้งเพลง แต่ถ้าจะเล่นเป็นเสียงธรรมดาก็ใส่เครื่องหมายเนเชอรัลไปข้างหน้าโน้ตตัวนั้น
พระสนมมีซิล
พระสนมมิชิล (Lady Mishil) คาดว่ามีชีวิตอยู่ในช่วง ค.ศ. 540-635 ตามประวัติศาสตร์ของชิลลา มิชิลเป็นบุคคลที่มีความสำคัญมากจากบันทึก Hwarang segi
จากบันทึก Hwarang Segi ระบุว่านางเป็นบุตรีของแม่ทัพผู้หนึ่งในซิลลาและแม่ของนางเป็นน้องสาวของมเหสีของพระเจ้าจินฮึง และด้วยความสัมพันธ์เหล่านี้ จึงทำให้มิชิลมีอิทธิพลต่อราชวงศ์ การที่เธอเป็นภรรยาของ เซจง (Sejong) และนายทหารอย่างซอลวอน (Seolwon) รวมถึงการที่นางมีศักดิ์เป็นนางสนมของของกษัตริย์ชิลลาถึง 3 รัชกาลต่อเนื่อง: พระเจ้าจินฮึง, พระเจ้าจินจี และพระเจ้าจินพยอง ทั้งยังเป็นคนรักของเจ้าชายดงรยอน ทั้งนางยังมีลูกชายสองคนจากคนที่นางมีความสัมพันธ์ด้วยคือ ฮาจง และโพจง ซึ่งบิดาของทั้งสองล้วนเป็นบุคคลสำคัญของซิลลาจึงมีผลอย่างมากต่ออำนาจของนาง ซึ่งด้วยความสัมพันธ์กับบุคคลทั้งหมดที่กล่าวมา จึงกล่าวได้ว่าบุคคลทั้งหลายนั้นเป็นแหล่งที่มาของอำนาจของนาง
มิชิลได้พิสูจน์พลังอำนาจอันมหาศาลของเธอ เมื่อเธอสั่งการให้ขุนนางทั้งหมดที่อยู่ในอาณัติ ลุกขึ้นต่อต้านอำนาจของพระเจ้าจินจี เพื่อขับไล่พระองค์ลงจากบัลลังก์ของซิลลา
และ หลังนั้นนางเป็นผู้มีอำนาจตัวจริงในอาณาจักรชิลลายาวนานถึง 68 ปี นางถือเป็นสตรีที่ยิ่งใหญ่ที่สุดในประวัติศาสตร์ชิลลา
ในซีรีส์ ซอนต๊อก มหาราชินีสามแผ่นดิน (Queen Seon Deok) มิชิล (Mishil) เป็นหนึ่งในบุคคลที่มีอิทธิพลมากที่สุดในของอาณาจักรชิลลา ทำงานเป็นผู้หญิงรักษากฎหมาย (เป็นสนมพระเจ้าจินฮึง), ผู้ปกป้องราชวงศ์ (玺主, 새 주 , Seju) และเป็นวอนฮวา (Wonhwa) (ผู้นำหญิงของกลุ่ม Hwarang ) นอกจากนี้เธอครอบครองปัญญาที่ทำให้เธอมีอำนาจมากขึ้นมากขึ้น
หนึ่งในตัวอย่างของอิทธิพลของเธอเป็นการขับไล่ของพระเจ้าจินจีออกจากราชบัลลังก์ แต่เดิมเธอต้องการที่จะเป็นมเหสีของพระเจ้าจินจี แต่ก็เขาหักหลังนางด้วยการผิดข้อตกลงของนางโดยพระองค์ปฏิเสธแม้ไม่รับรู้ของถึงการมีบุตรกับเธอ เนื่องจากเหตุนี้นางซึ่งมีเหล่าขุนนางและฝ่ายทหารที่อยู่ข้างเธอจึงก่อการกบฏเพื่อขับไล่พระเจ้าจินจีกษัตริย์แห่งซิลลาออกจากราชบังลังก์และแต่งตั้งให้หลานชายของเขา (หลานชายคนโตของพระเจ้าจินฮึง)เป็นกษัตริย์แทน
เพื่อครอบครองอำนาจทางการเมืองมิชิล จึงวางแผนการกำจัดองค์หญิงทั้งสองของชิลลา ซึ่งก็คือองค์หญิงชอนมยอง (天明公主 천명공주) และองค์หญิงต๊อกมาน (ต่อมาคือพระราชินีซอนด๊อก) แต่ก็ล้มเหลว นางจึงพยายามรัฐประหารเพื่อขับออกจากราชบัลลังก์ แต่องค์หญิงต๊อกมานสามารถกอบกู้สถานการณ์ไว้ได้ นางจึงพยายามชิงอำนาจโดยใช้ยุทธวิธีสงครามกลางเมือง แต่ภายหลัง มีแม่ทัพผู้ภักดีต่อนางที่ชายแดนนำกำลังพลมาช่วยนาง ทำให้ชายแดนโดนข้าศึกบุก ด้วยความรักชาติของนาง นางจึงยอมแพ้และฆ่าตัวตายในที่สุด เธอเชื่อว่าถ้าเธอคิดก่อการยึดอำนาจให้เร็วกว่านี้ องค์หญิงต๊อกมานจะไม่มีโอกาสได้มีสิทธิในราชบัลลังก์ซิลลา
เทศบาลตำบลไม้ยา
เทศบาลตำบลไม้ยา ได้รับการประกาศกระทรวงมหาดไทย ลงวันที่ 16 กรกฎาคม 2551 ให้เป็นเทศบาลตำบลไม้ยา ตั้งแต่วันที่ 18 กรกฎาคม 2551 เป็นต้นมา บ้านห้วยก้าง
ปัจจุบันองค์การบริหารส่วนตำบลไม้ยาได้เปิดทำการมาตั้งแต่ปี พ.ศ. 2539 – 2551 รวมเป็นเวลา 12 ปี
ตำบลไม้ยาจัดตั้งสภาตำบลขึ้นเพื่อเป็นการบริหารและปกครองตำบลไม้ยา ขึ้นตามคำสั่ง กระทรวงมหาดไทย ที่ 222 / 249 ลงวันที่ 8 มีนาคม พ. ศ. 2499 ณ หมู่ที่ 2 ตำบลไม้ยา อำเภอพญาเม็งราย จังหวัดเชียงราย และสืบเนื่องมาจากรัฐบาลกำหนดนโยบายการ กระจายอำนาจ สู่ท้องถิ่น เข้าสู่ยุคการเปลี่ยนแปลงการปกครองในระดับภูมิภาค เพื่อให้ประชาชนในท้องถิ่นมี ีส่วนร่วม ในการบริหาร การจัดการ การวางแผน ตลอดจนการออกกฎระเบียบ ข้อบังคับต่าง ๆ เพื่อใช้ในการดำเนินงานและการพัฒนาระดับท้องถิ่น ตำบลไม้ยา ได้รับการยกฐานะขึ้นเป็น องค์การบริหารส่วนตำบล โดย พ.ร.บ. สภาตำบลและองค์การบริหารส่วนตำบล พ.ศ. 2537 ซึ่งได้บัญญัติให้สภาตำบลที่มีรายได้เฉลี่ย 3 ปี ย้อนหลังเกิน 150,000 บาท ให้ยกฐานะเป็น องค์การบริหารส่วนตำบลซึ่งเป็นองค์กรปกครองส่วนท้องถิ่น
จัดตั้งที่ทำการองค์การบริหารส่วนตำบลขึ้น เมื่อวันที่ 30 เมษายน 2539 ตั้งอยู่ในเขตพื้นที่ บ้านไม้ยา หมู่ที่ 2 ตำบลไม้ยา อำเภอพญาเม็งราย จังหวัดเชียงราย
ปัจจุบันองค์การบริหารส่วนตำบลไม้ยาได้เปิดทำการมาตั้งแต่ปี พ.ศ. 2539 – 2551 รวมเป็นเวลา 12 ปี
กระทั่งได้รับการประกาศกระทรวงมหาดไทย ลงวันที่ 16 กรกฎาคม 2551 ให้เป็นเทศบาลตำบลไม้ยา ตั้งแต่วันที่ 18 กรกฎาคม 2551 เป็นต้นมา
ตำบลไม้ยา เป็นที่ราบระหว่างภูเขา สูงกว่าระดับน้ำทะเลประมาณ 500 เมตร มีภูเขาสูงสลับซับซ้อน วางตัวทอด แนวยาวด้านทิศเหนือ – ใต้ ด้านตะวันออกของพื้นที่เป็นที่ราบ ตำบลไม้ยา ตั้งอยู่ระหว่างเส้นรุ้งที่ 14 องศา 45 ลิปดา กับเส้นรุ้งที่ 20 องศา และระหว่างเส้นแวงที่ 49 องศา 45 ลิปดา กับเส้นแวงที่ 100 องศา และตั้งอยู่ทางทิศใต้ของอำเภอพญาเม็งราย อยู่ห่างจากตัวอำเภอพญาเม็งราย ประมาณ 18 กิโลเมตร มีพื้นที่ทั้งหมด 131 ตารางกิโลเมตรหรือประมาณ 81,875 ไร่
ข้อมูล จปฐ. ปี พ. ศ. 2549 จากการสำรวจทั้งหมด 2,777 ครัวเรือน มีรายได้เฉลี่ยเกิน เกณฑ์มาตรฐาน 23,000 บาท/คน/ ปี จำนวน 1,553 ครัวเรือน ไม่ผ่านเกณฑ์ 1,224 ครัวเรือน รายได้ประชากรผ่านเกณฑ์ 5,942 คน ไม่ผ่านเกณฑ์ 4,663 คน รายได้ต่อหัวประชากรอัตราเฉลี่ย 17,127 บาท/คน/ปี
พื้นที่การเกษตรมีประมาณ 45,000 ไร่ เป็นที่ทำนาร้อยละ 40 พื้นที่ทำสวน/ ทำไร่ ร้อยละ 60 พืชผลการเกษตรได้แก่ ข้าว ข้าวโพด มันสำปะหลัง ฯลฯ จำนวนเกษตรกรที่ยึดอาชีพด้านการเกษตร เป็นอาชีพหลัก ประมาณ 1,000 ครัวเรือน คิดเป็นร้อยละ 69.38 ของครัวเรือนทั้งหมด พืชเศรษฐกิจ คือ 
ข้าว ข้าวโพด ถั่ว มันสำปะหลัง พืชสวน ได้แก่ ถั่วแขกและแตงโม 
1.โรงเรียนห้วยก้างราษฎร์วิทยา
2.โรงเรียนบ้านห้วยก้าง (รัฐประชาสงเคราะห์)
3.โรงเรียนบ้านไม้ยามิตรภาพที่168
4.โงเรียนบ้านห้วยเดื่อ
5.โรงเรียนบ้านร่องกอก
6.โรงเรียนบ้านสันสะอาด
1.โรงเรียนไม้ยาวิทยาคม
พระเจ้าจินฮึงแห่งซิลลา
พระเจ้าจินฮึงแห่งซิลลา (ครองราชย์ ค.ศ. 540 - ค.ศ. 576) เป็นพระราชาแห่งอาณาจักรซิลลา หนึ่งในสามก๊กแห่งเกาหลี ทรงเป็นกษัตริย์ลำดับที่ 24 สืบต่อจากพระเจ้าบอบฮึง เป็นหนึ่งในกษัตริย์ที่ยิ่งใหญ่ของชิลลาและเป็นผู้ขยายดินแดนของให้ชิลลากว้างใหญ่ขึ้นและได้ทำสงครามกับพระเจ้าซอง กษัตริย์ที่ 26 ของแพคเจ ที่สมรภูมิเหนือแม่น้ำฮัน พระองค์ทรงชนะการต่อสู้นี้และขยายอาณาเขตของชิลลาอย่างกว้างขวาง
พระเจ้าจินฮึงแห่งซิลลาครองราชย์ตั้งแต่อายุยังน้อยสืบต่อจาก พระเจ้าพ็อบฮึง (Beopheung ค.ศ.514-540) ตั้งแต่พระชนมายุเพียง 7 พรรษาซึ่งยังเด็กเกินไปปกครองอาณาจักรในเวลานั้นพระราชมารดาของพระองค์เป็นผู้สำเร็จราชการต่อมาพระองค์ได้แสดงอำนาจของกษัตริย์ที่แท้จริงของชิลลาโดยการแต่งตั้งคนชื่อ คิม ซึบู เป็นหัวหน้าฝ่ายทหารที่เกิดขึ้นในปี ค.ศ. 541 ในขณะที่พระองค์ใช้สันติภาพเป็นนโยบายของพระองค์กับอาณาจักรเพื่อนบ้านโดยท่านเป็นพันธมิตรกับแพคเจเพื่อให้สามารถโจมตีอาณาจักรทางเหนือคือโคกูรยอจากผลของนโยบายนี้ใช้พันธมิตรโจมตีในศึกที่แม่น้ำ Han ชัยชนะจึงตกเป็นของอาณาจักรแพคเจและอาณาจักรชิลลา ซึ่งทั้งสองมีข้อตกลงที่แยกดินแดนให้เท่าเทียมกัน
กษัตริย์องค์ที่ 26 แห่งแพคแจภายหลังจากถูกซิลลาและโคกูรยอโจมตีพ่ายแพ้ระหว่างเดินทางกลับถูกจับโดยหน่วยลาดตระเวนของชิลลาและถูกสังหารพร้อมกับบรรดาผู้ที่ติดตามพระองค์พระเจ้าจินฮึงพัฒนาบ้านเมืองเป็นเวลาเจ็ดปี ก่อนที่จะส่ง แม่ทัพ Kim Isabu เพื่อพิชิต Daegaya ในปี ค.ศ. 561 พระเจ้าจินฮึงมีรับสั่งให้สร้างเมืองในพื้นที่ใหม่ของเขาและจัดตั้งจังหวัดขึ้นในอาณาจักรซึ่งเป็นดีต่อการพัฒนาวัฒนธรรมในอาณาจักรของเขาใน ค.ศ. 576 ก่อตั้ง Hwarang และพวกเขาจะมามีบทบาทอย่างมากในรวมกันของสามก๊กของเกาหลีและสวรรคตในปีเดียวกันนั้นเอง
ความหวังที่ต้องการรวมพระราชอาณาจักรของพระองค์เพื่อก่อตั้งเกาหลี เพื่อเป็นการรวมชาติ ทำให้ทุกวันนี้พระองค์ได้รับการจดจำในฐานะหนึ่งในผู้ปกครองสูงสุดของชิลลาและเกาหลี
พฤติกรรมผู้บริโภค
พฤติกรรมผู้บริโภค คือการศึกษาปัจเจกบุคคล กลุ่มบุคคล หรือองค์การ และกระบวนการที่พวกเขาเหล่านั้นใช้เลือกสรร รักษา และกำจัด สิ่งที่เกี่ยวกับผลิตภัณฑ์ บริการ ประสบการณ์ หรือแนวคิด เพื่อสนองความต้องการและผลกระทบที่กระบวนการเหล่านี้มีต่อผู้บริโภคและสังคม พฤติกรรมผู้บริโภคเป็นการผสมผสานจิตวิทยา สังคมวิทยา มานุษยวิทยาสังคม และเศรษฐศาสตร์ เพื่อพยายามทำความเข้าใจกระบวนการการตัดสินใจของผู้ซื้อ ทั้งปัจเจกบุคคลและกลุ่มบุคคล พฤติกรรมผู้บริโภคศึกษาลักษณะเฉพาะของผู้บริโภคปัจเจกชน อาทิ ลักษณะทางประชากรศาสตร์และตัวแปรเชิงพฤติกรรม เพื่อพยายามทำความเข้าใจความต้องการของประชาชน พฤติกรรมผู้บริโภคโดยทั่วไปก็ยังพยายามประเมินสิ่งที่มีอิทธิพลต่อผู้บริโภคโดยกลุ่มบุคคลเช่นครอบครัว มิตรสหาย กลุ่มอ้างอิง และสังคมแวดล้อมด้วย
การศึกษาพฤติกรรมของผู้บริโภคมีรากฐานมาจากพฤติกรรมการซื้อของผู้บริโภค ซึ่งแสดงบทบาทที่แตกต่างกันสามบทบาทได้แก่ ผู้ใช้ ผู้จ่าย และผู้ซื้อ ผลการวิจัยได้แสดงว่าพฤติกรรมผู้บริโภคนั้นยากที่จะพยากรณ์ แม้กระทั่งโดยผู้เชี่ยวชาญในสาขานั้นเอง การตลาดความสัมพันธ์คือสิ่งหนึ่งที่ทรงคุณค่าและมีอิทธิพลสำหรับการวิเคราะห์พฤติกรรมผู้บริโภค เพราะมันมีจุดสนใจที่โดดเด่นในการรื้อฟื้นความหมายที่แท้จริงของการตลาด ด้วยการยอมรับความสำคัญของลูกค้าหรือผู้ซื้อ การรักษาผู้บริโภค การจัดการความสัมพันธ์ต่อผู้บริโภค การปรับตามปัจเจกบุคคล การปรับตามผู้บริโภค และการตลาดหนึ่งต่อหนึ่ง ก็เป็นสิ่งที่ได้ให้ความสำคัญมากขึ้น การทำหน้าที่เชิงสังคมสามารถจัดประเภทเป็นทางเลือกของสังคมและการทำหน้าที่สวัสดิการ
พฤติกรรมผู้บริโภคมีผลต่อความสำเร็จของธุรกิจ ดังนั้นการศึกษาพฤติกรรมผู้บริโภคจะทำให้สามารถสร้างกลยุทธ์ทางการตลาดที่สร้างความพึงพอใจให้แก่ผู้บริโภคและความสามารถในการค้นหาทางแก้ไข พฤติกรรมในการตัดสินใจซื้อสินค้าของผู้บริโภคในสังคมได้ถูกต้องและสอดคล้องกับความสามารถในการตอบสนองของธุรกิจมากยิ่งขึ้น ที่สำคัญจะช่วยในการพัฒนาตลาดและพัฒนาผลิตภัณฑ์ให้ดีขึ้นอย่างต่อเนื่อง ผู้บริโภคที่ฉลาด นอกจากจะต้องมีหลักเกณฑ์ในการเลือกซื้อสินค้าบริการแล้ว จะต้องรอบรู้เท่าทันกลวิธี เทคนิค และกลฉ้อฉลต่าง ๆ ที่ใช้ในการขายสินค้าและบริการ รวมถึงสามารถปกป้องสิทธิที่ตนเองพึงได้รับด้วย การเรียนรู้การเป็น ผู้บริโภคที่ฉลาด จะทำให้ทราบและสามารถลำดับความสำคัญของทางเลือกต่าง ๆ ในการใช้เงิน ตลอดจนรู้จักหลักเกณฑ์ในการเลือกซื้อและใช้สินค้าและบริการ
ตำบลดู่พงษ์
ตำบลดู่พงษ์ เป็นตำบลหนึ่งในอำเภอสันติสุข จังหวัดน่าน ตั้งอยู่ทางตอนกลางของอำเภอ เป็นที่ตั้งของที่ว่าการอำเภอสันติสุขแบ่งการปกครองออกเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดู่พงษ์ มีพื้นที่ครอบคลุมตำบลดู่พงษ์ทั้งหมด
ตำบลพงษ์
ตำบลพงษ์ เป็นตำบลหนึ่งในอำเภอสันติสุข จังหวัดน่าน ตั้งอยู่ทางทิศตะวันออกของอำเภอแบ่งการปกครองออกเป็น 13 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลพงษ์ มีพื้นที่ครอบคลุมตำบลพงษ์ทั้งหมด
ตำบลป่าแลวหลวง
ตำบลป่าแลวหลวง เป็นตำบลหนึ่งในอำเภอสันติสุข จังหวัดน่าน ตั้งอยู่ทางทิศเหนือของอำเภอแบ่งการปกครองออกเป็น 10 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลป่าแลวหลวง มีพื้นที่ครอบคลุมตำบลป่าแลวหลวงทั้งหมด
ตำบลห้วยโก๋น
ตำบลห้วยโก๋น เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันตกของตัวอำเภอ เป็นที่ตั้งของที่ว่าการอำเภอเฉลิมพระเกียรติแบ่งการปกครองเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลห้วยโก๋น มีพื้นที่ครอบคลุมตำบลห้วยโก๋นทั้งหมด
ตำบลขุนน่าน
ตำบลขุนน่าน เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันออกของตัวอำเภอแบ่งการปกครองเป็น 15 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลขุนน่าน มีพื้นที่ครอบคลุมตำบลขุนน่านทั้งหมด
ตำบลปอน
ตำบลปอน เป็นตำบลหนึ่งในอำเภอทุ่งช้าง จังหวัดน่าน ตั้งอยู่บริเวณทิศเหนือสุดของตัวอำเภอแบ่งการปกครองเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลปอน มีพื้นที่ครอบคลุมตำบลปอนทั้งหมด
ตำบลชนแดน (อำเภอสองแคว)
ตำบลชนแดน เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศเหนือสุดของตัวอำเภอแบ่งการปกครองเป็น 9 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลชนแดน มีพื้นที่ครอบคลุมตำบลชนแดนทั้งหมด
ตำบลบ่อเกลือเหนือ
ตำบลบ่อเกลือเหนือ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือสุดของตัวอำเภอแบ่งการปกครองเป็น 11 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อเกลือเหนือ มีพื้นที่ครอบคลุมตำบลบ่อเกลือเหนือทั้งหมด
ตำบลดงพญา
ตำบลดงพญา เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือของตัวอำเภอ ตำบลดงพญาตั้งขึ้นเมื่อปี พ.ศ.2539 โดยการแยกจากตำบลบ่อเกลือเหนือ  ส่วนที่มาของชื่อตำบลดงพญา จากคำบอกเล่าว่าในอดีตมีผู้นำหรือผู้ปกครองชุมชนจะมียศเป็นเจ้าพระยาสืบต่อกันมาเป็นจำนวนมากเช่น เจ้าพระปิ่น เจ้าพระสาร เจ้าพระยาแก้ว และเจ้าพระยากองแล เป็นต้น จึงเกิดเป็นที่มาของชื่อ ตำบลดงพญา ตำบลดงพญาแบ่งออกเป็น 7 หมู่บ้านแบ่งการปกครองเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดงพญา มีพื้นที่ครอบคลุมตำบลดงพญาทั้งหมด
ตำบลบ่อเกลือใต้
ตำบลบ่อเกลือใต้ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้ของตัวอำเภอ เป็นที่ตั้งของที่ว่าการอำเภอบ่อเกลือแบ่งการปกครองเป็น 15 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อเกลือใต้ มีพื้นที่ครอบคลุมตำบลบ่อเกลือใต้ทั้งหมด
ตำบลภูฟ้า
ตำบลภูฟ้า เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้สุดของตัวอำเภอแบ่งการปกครองเป็น 6 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลภูฟ้า มีพื้นที่ครอบคลุมตำบลภูฟ้าทั้งหมด
ภาษาเกาลาน
ภาษาเกาลาน () มีผู้พูดทั้งหมด 187,315 คน อยู่ในเวียดนาม 147,315 คน (พ.ศ. 2542) ซึ่งกล่าวว่าพวกตนอพยพมาจากจีนในพุทธศตวรรษที่ 24 มีผู้พูดในจีน 40,000 คน (พ.ศ. 2545) จัดอยู่ในตระกูลภาษาไท-กะได ภาษากลุ่มคำ-ไต สาขาเบ-ไท สาขาย่อยไต-แสก ยังคงรักษาลักษณะบางอย่างที่ต่างจากภาษาไทเหนือ เป็นภาษาที่มีวรรณยุกต์
ภาษาลาชิขาว
ภาษาลาชิขาว () มีผู้พูดทั้งหมด 1,602 คนในเวียดนามใกล้กับชายแดนจีน จัดอยู่ในตระกูลภาษาไท-กะได ภาษากลุ่มกะได สาขาเก-ชิ เป็นภาษาที่มีวรรณยุกต์ มีรากศัพท์ร่วมกับภาษาลาชิราว 30%–40%
การตรวจพิจารณาอินเทอร์เน็ต
การตรวจพิจารณาอินเทอร์เน็ต หรือ การเซ็นเซอร์อินเทอร์เน็ต () คือการควบคุมหรือปราบปรามว่าสิ่งใดสามารถเข้าถึง เผยแพร่ หรือรับชมได้บนอินเทอร์เน็ตโดยผู้กำกับดูแล ทั้งนี้ปัจเจกบุคคลหรือองค์กรต่าง ๆ ยังสามารถตรวจพิจารณา (เซ็นเซอร์) ตนเอง (Self-censorship) ได้ด้วยเช่นกัน จากเหตุผลด้านจริยธรรม ศาสนา หรือทางธุรกิจ เพื่อให้สอดคล้องกับบรรทัดฐานทางสังคมและหลีกเลี่ยงการคุกคามข่มขู่ หรือเนื่องจากเกรงกลัวผลทางกฎหมายหรือผลกระทบอื่น ๆ ที่จะตามมาในภายหลัง
สำหรับขอบเขตการตรวจพิจารณาอินเทอร์เน็ตนั้นจะแตกต่างกันออกไปในแต่ละประเทศ ซึ่งประเทศประชาธิปไตยส่วนมากมีการตรวจพิจารณาอินเทอร์เน็ตไม่มากนัก ในขณะที่บางประเทศตรวจพิจารณาถึงขั้นจำกัดข้อมูลสารสนเทศต่าง ๆ เช่น ข่าวสาร หรือห้ามปรามการพูดคุยอภิปรายในหมู่ประชาชนของตน นอกจากนี้การตรวจพิจารณาอินเทอร์เน็ตยังมีไว้เพื่อตอบโต้เหตุการณ์บางเหตุการณ์ที่เกิดขึ้นไปแล้วหรือกำลังจะเกิดขึ้นก็ได้ เช่น การเลือกตั้ง การประท้วงชุมนุม หรือการก่อจลาจล ซึ่งตัวอย่างที่เห็นได้ชัดก็คือปริมาณการตรวจพิจารณาอินเทอร์เน็ตที่เพิ่มขึ้นมากในช่วงเหตุการณ์อาหรับสปริง และยังมีเหตุผลอื่น ๆ สำหรับการตรวจพิจารณาอีก เช่น เหตุผลด้านลิขสิทธิ์ การหมิ่นประมาท การก่อกวน/ล่วงละเมิด หรือเพื่อปิดกั้นเนื้อหาลามกอนาจาร เป็นต้น
เสียงสนับสนุนหรือคัดค้านการตรวจพิจารณาอินเทอร์เน็ตก็แตกต่างกันออกไป จากผลการสำรวจ "อินเทอร์เน็ตโซไซตี" ประจำปี พ.ศ. 2555 (2012 Internet Society survey) พบว่าร้อยละ 71 ของผู้ตอบแบบสอบถามเห็นด้วยว่า "ควรมีรูปแบบการตรวจพิจารณาบางชนิดบนอินเทอร์เน็ต" และในผลสำรวจเดียวกันพบว่าร้อยละ 83 ของผู้ตอบแบบสอบถามเห็นด้วยว่า "ควรถือว่าการเข้าถึงอินเทอร์เน็ตเป็นสิทธิมนุษยชนขั้นพื้นฐานประการหนึ่ง" และร้อยละ 86 ของผู้ตอบแบบสอบถามยังเห็นด้วยว่า "ควรรับประกันให้มีเสรีภาพในการพูดบนอินเทอร์เน็ต" ซึ่งจากดัชนีเว็บไซต์โลก (GlobalWebIndex) พบว่าผู้ใช้งานทั่วโลกมากกว่า 400 ล้านคน ใช้เครือข่ายส่วนตัวเสมือนในการหลีกเลี่ยงการตรวจพิจารณาหรือเพื่อเพิ่มระดับความเป็นส่วนตัวให้มากขึ้น อย่างไรก็ตามเทคนิคหรืออุบายการหลีกเลี่ยงส่วนมากไม่เหมาะสมกับการใช้งานแบบวันต่อวัน
ไทลาซีน
ไทลาซีน (; ; มาจากภาษากรีก แปลว่า "มีหัวเหมือนสุนัขและมีกระเป๋าหน้าท้อง") หรือที่รู้จักกันทั่วไปในชื่อ เสือแทสเมเนีย หรือ หมาป่าแทสมาเนีย (Tasmanian tiger, Tasmanian wolf) เนื่องจากมีลายทางที่หลังคล้ายเสือ และลักษณะคล้ายหมาป่าหรือสุนัข มีฟันแหลมคม และสามารถยืนด้วยสองขาหลังได้เหมือนจิงโจ้ ในอดีตไทลาซีนเคยเป็นสัตว์มีกระเป๋าหน้าท้องประเภทกินเนื้อที่มีขนาดใหญ่ที่สุด มีถิ่นฐานอยู่ในออสเตรเลีย รัฐแทสเมเนีย และนิวกินี
ไทลาซีนสูญพันธุ์ในคริสต์ศตวรรษที่ 20 โดยมีบันทึกไว้ว่า ไทลาซีนตัวสุดท้ายที่สวนสัตว์โฮบาร์ต ชื่อ "เบนจามิน" ได้ตายลงเมื่อวันที่ 7 กันยายน ค.ศ. 1936 เนื่องจากถูกละเลย ขาดการดูแลรักษา และถูกประกาศสถานะสูญพันธุ์โดย IUCN ในปี ค.ศ. 1982 และโดยรัฐบาลท้องถิ่นของรัฐแทสเมเนียในปี ค.ศ. 1986
หลังจากไทลาซีนสูญพันธุ์ มาร์ซูเปียลกินเนื้อที่มีขนาดใหญ่ที่สุด คือ แทสเมเนียนเดวิล ตั้งแต่ปี ค.ศ. 1999 เป็นต้นมา นักวิทยาศาสตร์ได้จัดตั้งโครงการรวบรวมตัวอย่างทางพันธุกรรมจากไทลาซีนที่ถูกสตัฟไว้ทั่วโลก เพื่อหาหนทางที่จะทำการโคลนนิงไทลาซีนให้กลับมามีชีวิตอีกครั้ง
โดยไทลาซีน เชื่อว่าสูญพันธุ์ไปอย่างแน่นอนจากผืนแผ่นดินใหญ่ของออสเตรเลียราว 3,000 ปีก่อน ก่อนที่ชาวตะวันตกจะมาบุกเบิกดินแดน ก่อนที่จะสูญพันธุ์ต่อมาในพื้นที่ที่เป็นเกาะ โดยสาเหตุของการสูญพันธุ์เดิมเชื่อว่า เกิดจากการล่าของมนุษย์ เนื่องจากเป็นสัตว์ที่คุกคามบรรดาปศุสัตว์ แต่ทว่าข้อมูลล่าสุดของนักวิทยาศาสตร์ จากมหาวิทยาลัยแอดิเลด ที่ได้ทำการศึกษาด้วยวิธีการสกัดดีเอ็นเอจากซากดึกดำบรรพ์ โดยสร้างลำดับ 51 ดีเอ็นเอ พบว่าแท้ที่จริงแล้ว ไทลาซีนอาจแบ่งออกได้เป็นสองชนิดย่อย คือ ชนิดตะวันออก และชนิดตะวันตก ที่พบทางตอนใต้ของออสเตรเลีย ก่อนสิ้นสุดยุคน้ำแข็งเมื่อ 25,000 ปีก่อน เพราะสภาพอากาศที่รุนแรงและภัยแล้งจากภาวะเอลนิโญเมื่อ 4,000 ปีก่อน ที่ส่งผลให้บรรดาสัตว์ต่าง ๆ บนผืนแผ่นดินใหญ่ทยอยกันสูญพันธุ์เมื่อ 3,000 ปีก่อน ซึ่งนี่น่าจะเป็นสาเหตุของการสูญพันธุ์ของไทลาซีนมากกว่าการล่าของชาวท้องถิ่น โรคระบาด หรือการผสมข้ามสายพันธุ์ที่ทำให้ความหลากหลายทางพันธุกรรมสูญเสียไปเสียอีก
ในปลายปี ค.ศ. 2016 ได้มีการเผยแพร่ภาพจากกล้องติดตามสัตว์ป่าของคณะนักวิทยาศาสตร์กลุ่มหนึ่ง ที่ทำการติดตั้งไว้ในพุ่มไม้ในเขตป่าของรัฐวิกตอเรีย ทางตอนใต้ของออสเตรเลีย ปรากฏเห็นภาพของสัตว์ตัวหนึ่งที่มีรูปร่างเหมือนหมาป่าหรือสุนัข แต่มีส่วนหางแข็งตรงเหมือนลักษณะของไทลาซีน จึงอาจยืนยันได้ว่าไทลาซีนยังมิได้สูญพันธุ์ แต่ก็ยังไม่มีข้อมูลเพิ่มเติมมากกว่านี้ แต่ทว่าก็มีพยานพบเห็นอีกหลายราย เช่นที่ ตอนเหนือของรัฐควีนส์แลนด์ แต่ก็ยังไม่สามารถยืนยันได้ว่าคือ ไทลาซีนจริง ๆ ดังนั้นทางมหาวิทยาลัยเจมส์คุก จึงได้มีโครงการตามหาการมีอยู่จริงของไทลาซีนขึ้น โดยเริ่มตั้งแต่เดือนเมษายน ค.ศ. 2017
ตัวเตี้ยแบบไม่สามารถรอดชีวิตได้
ตัวเตี้ยแบบไม่สามารถรอดชีวิตได้ () หรือ โรคกระดูกเจริญผิดเพี้ยนแบบไม่สามารถรอดชีวิตได้ () เป็นโรคกระดูกเจริญผิดปกติ (skeletal dysplasia) ที่รุนแรงถึงขั้นเสียชีวิตในระยะแรกเกิดที่พบบ่อยที่สุด คำว่า thanatophoric มาจากคำภาษากรีก "thanatophorus" แปลว่า "นำความตายมาให้" มีลักษณะเฉพาะได้แก่ มีศีรษะใหญ่ผิดปกติ (macrocephaly) อกเล็กรูปร่างคล้ายระฆัง (narrow bell-shaped thorax) ความยาวช่วงลำตัวปกติ และมีแขนขาสั้นมาก
โรคนี้แบ่งเป็น 2 ชนิด ตามลักษณะทางคลินิกของผู้ป่วย ได้แก่ ชนิดที่ 1 (thanatophoric dysplasia type I, TD1) และชนิดที่ 2 (TD2) ชนิดย่อยเหล่านี้แบ่งโดยดูกระดูกยาวว่ามีลักษณะโค้งหรือตรง โดย TD1 ซึ่งพบบ่อยกว่า มีลักษณะเฉพาะคือกะโหลกศีรษะมีลักษณะค่อนข้างปกติ กระดูกยาวมีลักษณะโค้งคล้ายหูโทรศัพท์ ลักษณะเช่นนี้พบบ่อยที่สุดที่กระดูกต้นขา ในขณะที่ TD2 มีลักษณะเฉพาะคือกะโหลกศีรษะมีลักษณะคล้ายใบโคลเวอร์ (cloverleaf-shaped skull) และกระดูกต้นขามีลักษณะตรง อย่างไรก็ดีอาจพบมีลักษณะทางคลินิกที่ทับซ้อนกันระหว่างชนิดย่อยเหล่านี้ได้
TD1 และ TD2 เกิดจากการกลายพันธุ์ที่ถ่ายทอดทางพันธุกรรมลักษณะเด่น (autosomal dominant) ของยีน "FGFR3" (fibroblast growth factor receptor 3) ซึ่งอยู่บนโครโมโซมคู่ที่ 4 ตำแหน่ง 4p16.3 โดยการกลายพันธุ์ชนิดนี้มีเพเนแทรนซ์ 100% จนถึงปัจจุบันพบว่าผู้ป่วย TD ทั้งหมดเกิดจากการกลายพันธุ์ที่เกิดขึ้นใหม่ ("de novo" mutation) ของ "FGFR3" อย่างไรก็ดี การเกิดโรคนี้จากการมีภาวะโมเซอิกของเซลล์สืบพันธุ์ ก็ยังเป็นที่เชื่อกันว่าสามารถเป็นไปได้ในทางทฤษฎี แม้จะยังไม่มีรายงานกรณีผู้ป่วยเช่นนี้ก็ตาม
เพเนแทรนซ์
ในวิชาพันธุศาสตร์ เพเนแทรนซ์ () คือสัดส่วนของประชากรที่มีความแตกต่างทางของลักษณะทางพันธุกรรม (genotype) แล้วมีลักษณะปรากฏ (phenotype) โดยในทางเวชพันธุศาสตร์ เพเนแทรนซ์ของการกลายพันธุ์ที่ทำให้เกิดโรคคือสัดส่วนของประชากรที่มีอาการต่อประชากรที่มีการกลายพันธุ์นั้นๆ ตัวอย่างเช่น หากการกลายพันธุ์ของยีนหนึ่ง ทำให้เกิดโรคทางพันธุกรรมที่ถ่ายทอดทางพันธุกรรมลักษณะเด่นโดยมีเพเนแทรนซ์ 95% จะพบว่า ผู้ที่มีการกลายพันธุ์ในลักษณะนั้น 95% จะเกิดโรคและมีอาการ ในขณะที่อีก 5% ไม่เกิดโรคและไม่มีอาการ แต่มีพันธุกรรมที่บ่งว่าจะเป็นโรค
แทสเมเนียนเดวิล
แทสเมเนียนเดวิล (; ) เป็นมาร์ซูเปียลกินเนื้อในวงศ์ Dasyuridae ปัจจุบันมีถิ่นฐานเฉพาะในรัฐแทสเมเนียของออสเตรเลีย โดยได้รับสถานะเป็นสัตว์คุ้มครองมาตั้งแต่ปี ค.ศ. 1941 สันนิษฐานว่าแทสเมเนียเดวิลได้สูญพันธุ์ไปจากแผ่นดินใหญ่ของออสเตรเลียไปเมื่อประมาณ 3,000 ปีมาแล้ว
แทสเมเนียนเดวิลมีขนาดใกล้เคียงกับสุนัขตัวเล็ก ๆ ถือเป็นมาร์ซูเปียลกินเนื้อที่มีขนาดใหญ่ที่สุด นับตั้งแต่ไทลาซีนสูญพันธุ์เมื่อปี ค.ศ. 1936 เป็นสัตว์ที่มีนิสัยดุร้าย และถือว่าเป็นสัตว์ที่มีกรามขนาดใหญ่ที่สุดในโลกเมื่อเทียบกับขนาดตัว
แทสมาเนียนเดวิลตัวเมียสามารถมีลูกในกระเป๋าหน้าท้องได้สูงสุดถึง 6 ตัว ในระยะเวลานาน 3 เดือน ซึ่งถือว่ามีจำนวนเยอะมาก
ปัจจุบันแทสเมเนียนเดวิลกำลังอยู่ในภาวะใกล้สูญพันธุ์ สืบเนื่องจากเกิดโรคระบาดที่ทำให้เกิดการติดเชื้อและเป็นเนื้องอกคล้ายมะเร็งบริเวณใบหน้า (Devil facial tumour disease - DFTD) มาตั้งแต่ปลายทศวรรษ 1990 ทำให้ประชากรลดลงอย่างรวดเร็ว นักวิทยาศาสตร์ประเมินว่าหากไม่สามารถคิดค้นหาวิธีรักษาได้ แทสเมเนียนเดวิลจะสูญพันธุ์ภายในปี ค.ศ. 2035
รูปแบบปรากฏ
ลักษณะปรากฏ หรือ รูปแบบปรากฏ () ( แปลว่า "เปิดเผย, แสดงออก"; แปลว่า "รูปแบบ") หมายถึงลักษณะของสิ่งมีชีวิตที่ปรากฏให้เห็นได้หรือตรวจสอบได้ โดยไม่ต้องตรวจลงไปถึงระดับพันธุกรรม ลักษณะเหล่านี้ เช่น รูปร่าง การพัฒนา คุณสมบัติทางสรีรวิทยา คุณสมบัติทางชีวเคมี พฤติกรรม หรือผลที่เกิดจากพฤติกรรม (เช่น รูปร่างใยแมงมุม) ลักษณะปรากฏเหล่านี้เป็นผลจากการแสดงออกของพันธุกรรมของสิ่งมีชีวิต ซึ่งเรียกว่า ลักษณะพันธุกรรม () ซึ่งอาจมีหรือไม่มีผลจากสิ่งแวดล้อมเข้ามาเกี่ยวข้องก็ได้
ตั๊กแตน ชลดา
ชลดา ทองจุลกลาง หรือเป็นที่รู้จักกันในชื่อ ตั๊กแตน ชลดา เป็นนักร้องเพลงลูกทุ่งชาวไทย สังกัดค่ายแกรมมี่โกลด์ในเครือ จีเอ็มเอ็ม แกรมมี่ เริ่มมีชื่อเสียงในปัจจุบันจากผลงานเพลง ขอจองในใจ, หนาวแสงนีออน, ไม่ใช่แฟนทำแทนไม่ได้, จิรักหรือจิหลอก, รอเป็นคนถัดไป, ดอกนีออนบานค่ำ, มีคนเหงารออยู่เบอร์นี้, แฟนเก็บ เป็นต้น
ตั๊กแตน ชลดา เกิดที่อำเภอพระทองคำ จังหวัดนครราชสีมา เป็นบุตรของนายสอน และ นางยวน ทองจุลกลาง เป็นลูกสาวคนสุดท้องในจำนวนพี่น้อง 4 คน เข้าสู่วงการโดยผ่านการประกวด First Stage Show ได้รับรางวัลรองชนะเลิศอันดับที่ 3 ซึ่งอันดับรางวัลชนะเลิศ คือ ศรัณยู วินัยพานิช และรองอันดับ 1 คือ ปองกูล สืบซึ้ง รวมถึงเคยเข้ารวมประกวดเงเสียงลูกทุ่ง .357 ซึ่งจัดโดยลูกทุ่งเอฟเอ็ม อีกด้วย โดยเป็นเงาเสียงของ พุ่มพวง ดวงจันทร์ ต่อมาชลดาได้เซ็นสัญญาในสังกัดแกรมมี่โกลด์ในเครือ จีเอ็มเอ็ม แกรมมี่ และเพลง "ไม่ใช่แฟนทำแทนไม่ได้" ในอัลบั้มชุดที่ 2 ถนนค้นฝัน สามารถทำสถิติยอดขายได้ทะลุเกินกว่า 1 ล้านตลับ
หลังจากเธอประสบความสำเร็จในอัลบั้มหลายเพลง ชลดาได้รับรางวัลมหานครอวอร์ดส ในสาขาศิลปินลูกทุ่งหญิงยอดนิยม 2 ปีซ้อน และ คมชัดลึก อวอร์ด ในสาขานักร้องลูกทุ่งหญิงยอดเยี่ยม 3 ปีซ้อน
ชลดาจบระดับชั้นประถมศึกษาที่โรงเรียนทับมะขาม ระดับมัธยมศึกษาที่โรงเรียนทัพรั้งพิทยาคมและปริญญาตรี คณะมนุษยศาสตร์ สาขาวิชาเอกสื่อสารมวลชน (ภาคพิเศษ) มหาวิทยาลัยรามคำแหง
ชีวิตส่วนตัว ชลดา คบหาดูใจกับ เพชร สหรัตน์ ศิลปินสังกัดท็อปไลน์มิวสิค และได้จดทะเบียนสมรสกันแล้ว เมื่อวันที่ 23 พฤษภาคม พ.ศ. 2559
ในเดือนกันยายน 2559 ตั๊กแตนได้โพสต์ลงในอินสตราแกรมส่วนตัวกับเพชร สหรัตน์ว่า ตั๊กแตนตรวจพบซีสต์และ HPV ในปากมดลูก ต้องฉีดยาและตรวจปากมดลูกทุกๆ 6 เดือน และจะต้องตรวจไปตลอดชีวิต และสั่งห้ามตั้งครรภ์ในระหว่างที่รักษาตัว ทำให้ตั๊กแตนไม่สามารถมีบุตรได้ในขณะนี้
รวม 12 บทเพลงที่คุณชื่นชอบ
ในบรรยากาศสบายๆ
เป็นการนำบทเพลง ตั้งแต่อัลบั้มชุดที่ 1 ถึงชุดที่ 7 มารวมไว้ในอัลบั้มนี้ และภาพหน้าปกจากอัลบั้มชุดที่ 7 นาทีเดียวเพื่อรัก ทั้งชีวิตเพื่อลืม
เป็นการนำบทเพลงที่โด่งดังและสร้างชื่อเสียงให้กับ ตั๊กแตน ชลดา ทั้งหมด 18 บทเพลง มาทำดนตรีในแบบกีต้าร์หวาน และภาพหน้าปกจากอัลบั้มชุดที่ 9 ของขวัญหรือของเหลือ
1. เพลงรักบ้านทุ่ง
2. นางห้อง
3. สาวเพชรบุรี (ร้องร่วมกับ แก้ม วิชญาณี เปียกลิ่น)นิด้าโพล
นิด้าโพล ร่วมกับไนน์เอ็นเตอร์เทน
สวนดุสิตโพล
อีสานโพล
อีคอนโพล
เอแบคโพล
"คำค้น" ยอดนิยมของไทยปี 2013
โรคเกาเชอร์
โรคเกาเชอร์ () เป็นโรคความผิดปกติของการสะสมไขมัน (lysosomal storage disease) ที่พบบ่อยที่สุดชนิดหนึ่ง เป็นโรคทางพันธุกรรมที่ถ่ายทอดทางออโตโซมลักษณะด้อย มีลักษณะเฉพาะคือมีการสะสมของ glucocerebroside ในเซลล์แมคโครฟาจและโมโนซัยต์ โรคนี้เป็นผลจากภาวะพร่องเอนไซม์ lysosomal hydrolase, glucocerebrosidase (หรือชื่อ acid beta-glucosidase, glucosylceramidase) ความรุนแรงของโรคอาจแตกต่างกันได้มากในผู้ป่วยแต่ละคน ผู้ป่วยบางคนมีอาการตั้งแต่อายุน้อยโดยเมื่อแรกวินิจฉัยก็มีภาวะแทรกซ้อนเกือบทั้งหมดของโรค ในขณะที่บางคนอาจไม่มีอาการจนถึงอายุแปดสิบปี
โดยปกติแล้วจะมีการแบ่งประเภทของโรคเกาเชอร์ออกเป็น 3 ชนิดย่อยทางคลินิก โดยดูจากการมีหรือไม่มีความผิดปกติของระบบประสาทและการดำเนินไปของโรค
อย่างไรก็ดี ผู้ป่วยบางรายอาจไม่สามารถจัดลงตามชนิดดังกำหนดนี้ได้ลงตัว
โรคเกาเชอร์ชนิดที่ 1 พบบ่อยในคนเชื้อชาติยิว อย่างไรก็ดีสามารถพบโรคเกาเชอร์ได้ทั้ง 3 ชนิด ในคนทุกเชื้อชาติ
โรเบิร์ต โอเวน
โรเบิร์ต โอเวน (อังกฤษ: Robert Owen) เป็นชาวเวลส์ เกิดเมื่อ 14 พฤษภาคม พ.ศ. 2314 และถึงแก่กรรมเมื่อ 17 พฤศจิกายน พ.ศ. 2401 รวมอายุ 87 ปี เป็นนักเศรษฐศาสตร์และนักปฏิรูปทางสังคมชาวอังกฤษ เป็นที่รู้จักในฐานะ "บิดาแห่งการสหกรณ์โลก" โอเวนเสนอให้มีการจัดตั้งชมรมสหกรณ์ขึ้น โดยให้ทรัพย์สินต่างๆ ของชมรม เป็นของส่วนรวม เพื่อไม่ให้มีสภาพของนายทุนในสหกรณ์ แต่จัดตั้งไม่สำเร็จและไม่ได้รับการยอมรับ โอเวนจึงทดลองตั้งชมรมสหกรณ์ชื่อ "นิวฮาร์โมนี" (New Harmony) ขึ้นที่เมืองนิวฮาร์โมนี รัฐอินดีแอนา ประเทศสหรัฐอเมริกา ในปี พ.ศ. 2368 และล้มเลิกไปในเวลาต่อมา เพราะไม่มีการคัดเลือกสมาชิก และไม่มีกิจกรรมที่คุ้มกับค่าใช้จ่าย นอกจากนี้ในขณะนั้นยังมีปัญหาเกี่ยวกับการปกครองและศาสนา
ตำบลแม่จริม
ตำบลแม่จริม เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนเหนือสุดของอำเภอ แบ่งการปกครองออกเป็น 6 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลแม่จริม มีพื้นที่ครอบคลุมตำบลแม่จริมทั้งหมด
ตำบลหนองแดง (อำเภอแม่จริม)
ตำบลหนองแดง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนกลางของอำเภอ และเป็นที่ตั้งของที่ว่าการอำเภอแม่จริม แบ่งการปกครองออกเป็น 10 หมู่บ้าน ได้แก่
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ
บัณฑิตวิทยาลัย มหาวิทยาลัยรามคำแหง
บัณฑิตวิทยาลัย มหาวิทยาลัยรามคำแหง จัดตั้งขึ้นเพื่อเป็นสถานศึกษาวิชาการความรู้ในระดับที่สูงขึ้น โดยมีภารกิจหน้าที่ เป็นหน่วยงานกลางของนักศึกษาระดับบัณฑิตศึกษา รับผิดชอบดูแลควบคุม เกี่ยวกับการขึ้นทะเบียนเป็นนักศึกษา และลงทะเบียนเรียน ตลอดจนการให้ตำแนะนำการศึกษาต่อ
บัณฑิตวิทยาลัย มหาวิทยาลัยรามคำแหง ได้จัดตั้งขึ้น โดยเมื่อปี พ.ศ. 2532 ได้มีการจัดตั้ง "โครงการจัดตั้งบัณฑิตวิทยาลัย" มหาวิทยาลัยให้ความเห็นชอบให้ สำนักบริการทางวิชาการและทดสอบประเมินผล จัดตั้งฝ่ายบัณฑิตศึกษาขึ้นใช้ชื่อย่อว่า “ฝบ.” โดยมีจุดประสงค์เพื่อรองรับการเรียนการสอนระดับปริญญาโทเป็นการชั่วคราว ก่อนที่จะมีการจัดตั้งบัณฑิตวิทยาลัยอย่างเป็นทางการ ได้ดำเนินการสอนหลักสูตรระดับบัณฑิตศึกษา ตั้งแต่ปีการศึกษา 2532 และได้จัดตั้งบัณฑิตวิทยาลัยอย่างเป็นทางการปีการศึกษา 2533 มีฐานะเป็นคณะหนึ่งในมหาวิทยาลัย โดยมีภารกิจหลัก คือ ประสานงานในการจัดการเรียนการสอนระดับ บัณฑิตศึกษา รักษามาตรฐานการศึกษาและประกันคุณภาพการศึกษา ส่งเสริม สนับสนุนการค้นคว้าวิจัย และเป็นหน่วยงาน กลางในการรับสมัครสอบคัดเลือกบุคคลเข้าศึกษาต่อระดับบัณฑิตศึกษา ปัจจุบันบัณฑิตวิทยาลัย ได้ทำหน้าที่สนับสนุน ประสานงาน และช่วยเหลือในเรื่องการบริหารหลักสูตรระดับบัณฑิตศึกษา ให้กับคณะและหน่วยงานต่าง ๆ รวมทั้งสาขาวิทยบริการเฉลิมพระเกรียติ ครอบคลุมตั้งแต่ระดับประกาศนียบัตรบัณฑิต มหาบัณฑิต จนถึงระดับดุษฎีบัณฑิตในทุกสาขาวิชา
เนื่องจากการจัดการเรียนสอนในระดับบัณฑิตศึกษา ในมหาวิทยาลัยรามคำแหงนั้น กระจายตามคณะ ต่างๆ จึงมีการรวมหลักสูตรต่างๆ ขึ้นเป็นหน่วยงานหลักในการประสานงานทั้งในส่วนกลาง และวิทยาเขตบางนา ยังรวมไปทั้งของการเรียนการสอนปริญญาโทในส่วนภูมิภาคนั้น อาจารย์ผู้สอนจะเดินทางไปสอนที่สาขาวิทยบริการต่างๆ หมุนเวียนกันไปทั้ง 4 จังหวัด เมื่ออาจารย์ไปบรรยายที่สาขาวิทยบริการใดก็ จะทำการถ่ายทอดภาพและเสียงการบรรยายไปยังสาขาวิทยบริการอื่นๆ โดยใช้ Video Conferencing System ผ่านสัญญาณดาวเทียมไปสู่ห้องเรียน ด้วยวิธีนี้จะทำให้นักศึกษาจากทุกสาขาวิทยบริการได้รับฟังการบรรยายจากอาจารย์ผู้สอนพร้อมกันในเวลาเดียวกัน นอกจากนี้อาจารย์ผู้สอนยังสามารถสื่อสารโต้ตอบกับนักศึกษาจากทุกสาขาวิทยบริการในลักษณะของการสื่อสารสองทาง (Two Way Communication) ได้อีกด้วย
ปัจจุบัน หลักสูตรระดับบัณฑิตศึกษาของบัณฑิตวิทยาลัย มีจำนวน 272 หลักสูตรสาขาวิชา แบ่งออกเป็น หลักสูตรระดับปริญญาเอก 61 หลักสูตร ระดับปริญญาโท 145 หลักสูตร หลักสูตรประกาศนียบัตรบัณฑิต 66 หลักสูตร 
กระบวนวิชาจัดการศึกษาครอบคลุมทางด้านสังคมศาสตร์และมนุษยศาสตร์ วิทยาศาสตร์และเทคโนโลยี และวิทยาศาสตร์สุขภาพ เป็นระดับประกาศนียบัตรบัณฑิต 8 หลักสูตร ปริญญา จัดการสอนในหลักสูตรระดับอนุปริญญา 23 สาขาวิชา ระดับประกาศนียบัตรบัณฑิต 1 สาขาวิชาระดับ ปริญญาโท 30 สาขาวิชา โดยมีคณะวิชาที่รับผิดชอบ 8 คณะ และหน่วยงานเทียบเท่าคณะรับผิดชอบการเรียนการสอนในระดับบัณฑิตศึกษาอีก 1 หน่วยงาน รวมทั้งคณะวิศวกรรมศาสตร์ หลักสูตรปริญญาเอก และหลักสูตรภาคภาษาอังกฤษ และเปิดคณะศิลปกรรมศาสตร์ คณะพัฒนาทรัพยากรมนุษย์ คณะธุรกิจการบริการ คณะสาธารณสุขศาสตร์
หลักสูตรปริญญาตรีที่มหาวิทยาลัยเปิดสอน ณ สาขาวิทยบริการส่วนภูมิภาคมีทั้งสิ้น 4 หลักสูตรคือ
โดยทั้ง 4 หลักสูตรนี้เปิดสอน ณ สาขาวิทยบริการเฉลิมพระเกียรติทั้ง 13 สาขาคือหลักสูตรปริญญาโทที่เปิดสอนที่สาขาวิทยบริการในปีการศึกษา 2539 มีทั้งหมด 4 หลักสูตร คือ
บัณฑิตวิทยาลัย มีสำนักงานกลาง อาคารท่าชัย มีอำนาจหน้าที่ควบคุมบังคับบัญชา หน่วยงานที่จัดการเรียนการสอนทั้งส่วนกลาง ส่วนภูมิภาค และสาขาวิทยบริการต่างประเทศ และมีหน่วยงานจัดการเรียนการสอนคือ